
A VÁLASZTÓI MAGATARTÁS TÉRBELI MINTÁZATAI A 2018-AS ORSZÁGGYŰLÉSI VÁLASZTÁSON

A demokratikus rendszerünk legfőbb alappillére a választásokon való aktív polgári részvétel. Ezen alkalmakkor a véleményünket és az értékítéletünket egyetlen ikszben kell összegeznünk. Szeretünk úgy tekinteni magunkra, mint akik ilyenkor racionális és megfontolt döntést hoznak, azonban ezen választásainkra a minket körülvevő mikró- és makrókörnyezetből érkező, gyakran nem tudatosított, hatások komoly befolyással bírnak.
A közvélemény kutatások során olyan egyéni attribútumok által próbáljuk megérteni a választói magatartást, mint az egyén iskolai végzettsége, anyagi és szocioökonómia helyzete, azonban ezen sajátosságok térbeli különbségekben kulminálódnak, mely különbségek szintén visszahatnak az egyén döntésére. Ha pontosabban megakarjuk érteni a döntéseket befolyásoló tényezőket, akkor ezen térbeli hatásokat is figyelembe kell vennünk.
Kutatásomban arra kerestem a választ, hogy milyen, az egyének felett álló, objektív dimenziók mentén lehet a választási térképen mutatkozó mintázatokat megragadni és megérteni, ezért települési és járási szinten aggregált adatokból adtam becslést a 2018-as és a 2022-es magyar országgyűlési képviselő választáson való részvételre és a pártpreferencia alakulására.
A térbeli hatás kontroll alatt tartása végett az egyszerű lineáris regressziós modell mellett olyan térbeli regressziós eljárásokat alkalmaztam, mint a térbeli hiba modellje, amely segítségével a hibák korreláltsága kiküszöbölhető, és ezáltal az exogén változók valós béta koefficienseit kaphatjuk meg.
Az eredmények alapján a választást megelőző turbulens gazdasági (növekvő infláció), belpolitikai (ellenzéki összefogás és politikai botrányok), valamint geopolitikai események (orosz-ukrán háború) ellenére választói szokások által létrejött homogén térbeli rezsimek nagy fokú stabilitást mutatnak a két választás tekintetében.
A végső modellek alapján az egy főre jutó személyi jövedelemadó adóalap, a felsőfokú végzettségűek aránya és a 65 év feletti népesség aránya rendelkezett a legnagyobb magyarázóerővel. Ezen exogén változók térbeli eloszlását vizsgálva kijelenthetjük, hogy mindegyik közvetlenül vagy közvetve gazdasági különbségek indikátora, vagyis elsősorban a gazdasági változók mentén választanak a magyarok.



